Ka sel korral on tegu mõistliku hinnaga säästulaagriga, kus  magamine toimub sõjardite kombel kolmnurklaagris magamiskottides ning telkmantli all. Patrullid pannakse välja, et hoida eemal igasuguseid soovimatuid isikuid, kes sooviksid tulla sinna Carcassonnet või Ticket to Ride' mängima. Strateegilised ligipääsud mineeritakse jalaväemiinidega ning tõkestatakse tankisiilidega. Kuna on oodata euromängurite tugevat rünnakut, on rahvamaja katusele pandud ka kerge Soome 81-millimeetrine miinipilduja.